space.template.Μαρουλής+Μ

O **Μιχαήλ Μαρουλής** γεννήθηκε και μεγάλωσε στην Αθήνα. Οι γονείς του έμειναν στην Αθήνα και ο ίδιος δούλεψε στα ναυπηγεία της Σύρου σαν ξυλουργός. Γνώρισε τη γυναίκα του **Ελισάβετ** στη Σύρο, σε ένα γάμο όπου εκείνος παραβρέθηκε σαν φίλος του γαμπρού ενώ εκείνη ήταν ξαδέλφη της νύφης. Έζησαν στη **Σύρο**. Μαζί της έκανε τρία παιδιά, δυό κορίτσια τη **Μαρία** και τη **Δέσποινα** και ένα αγόρι το **Λευτέρη** (πήρε το όνομα του Βενιζέλου) που πνίγηκε στη θάλασσα πολύ μικρός. Ο στρατιώτης **Μιχάλης Μαρούλης** πήρε μέρος στις μάχες της Ελασσώνας, του Σαραντάπορου, των Γιαννιτσών, της Λέσβου και της Χίου. Σκοτώθηκε στη μάχη του Αίπους όταν η Ελισάβετ Μαρούλη ήταν 28 ετών. Το όνομά του είναι χαραγμένο στη μαρμάρινη πλάκα στο χώρο των προτομών των ηρώων του Αίπους στην αυλή του Aγίου Γεωργίου Βροντάδου.

media type="custom" key="16247728"

Πληροφορητής: **Μαρία Πανταλέων** καθηγήτρια γαλλικών στο Γυμνάσιο Βολισσού, δισέγγονη του Μιχαήλ Μαρουλή